钦定古今图书集成/明伦汇编/闺媛典/第307卷 > 皇清四十 > 李名郁妻周氏
## 钦定古今图书集成/明伦汇编/闺媛典/第307卷 > 皇清四十 > 李名郁妻周氏

按《金谿县志》：周氏，庠生廷梓女。年十九归李，名郁。年二十，郁以饮椒致病，殆不起。氏方有身七月，泣问夫曰：“养姑与死孰难？” 曰：“养姑不易。” 又问。

曰：“抚孤与死孰难？” 曰：“抚孤难。” 氏曰：“敢不为其难者。” 郁曰：“若是吾瞑目矣。” 闻者莫不泪下。姑刘年八十，疾几于废，而饮食未衰。氏奉几奉杖，十年如一日。姑死尽哀，逾年亦卒。